Source: https://www.najpravo.sk/clanky/prezident-odvolal-sudcu-milana-jurka.html
Timestamp: 2019-09-16 14:03:13+00:00

Document:
Prezident odvolal sudcu Milana Jurka | Články | Najprávo.sk - najlepší právny poradca
Prezident odvolal sudcu Milana Jurka
9.8. 2018, 19:00 | najpravo.sk
Prezident Slovenskej republiky podľa čl. 102 ods. 1 písm. t), čl. 145 ods. 1 a čl. 147 ods. 1 Ústavy Slovenskej republiky a podľa § 18 ods. 1 písm. a) zákona č. 385/2000 Z. z. o sudcoch a prísediacich a o zmene a doplnení niektorých zákonov v znení zákona č. 185/2002 Z. z. na návrh Súdnej rady Slovenskej republiky odvolal z funkcie sudcu JUDr. Milana Jurka. Funkcia sudcu mu zanikla 9. augusta 2018.
Podľa vyššie uvedeného ustanovenia § 18 ods. 1 písm. a) zákona o sudcoch prezident na návrh súdnej rady sudcu odvolá na základe právoplatného odsudzujúceho rozsudku za úmyselný trestný čin.
Súdna rada SR mala na programe májového rokovania rozhodnutie Špecializovaného trestného súdu č. k. PK-1T/20/2016-1026 z 20. júna 2017 v spojení s rozhodnutím Najvyššieho súdu Slovenskej republiky č. 3 To 8/2017 z 21. marca 2018, pričom hlasmi 15 prítomných členov rozhodla, že predkladá prezidentovi Slovenskej republiky, v zmysle čl. 141a ods. 5 písm. c) Ústavy Slovenskej republiky a § 18 ods. 1 písm. a) v spojení s ods. 3 zákona č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov, návrh na odvolanie z funkcie sudcu JUDr. Milana Jurka, sudcu Okresného súdu Trebišov.
Zápisnicu zo zasadnutia Súdnej rady SR nájdete TU.
Rozhodnutie Najvyššieho súdu Slovenskej republiky č. 3 To 8/2017 z 21. marca 2018 nájdete TU
Zdroj: prezident.sk, sudnarada.gov.sk, nsud.sk
Prezident odvolal ďalších ôsmich sudcov
Prezident odvolal ôsmich sudcov vo veku nad 65 rokov
súdne poplatky spotrebiteľ úroky z omeškania náhrada škody dedenie podielové spoluvlastníctvo dokazovanie trovy konania rekodifikácia exekúcia judikatúra mediácia premlčanie dovolanie odvolanie oslobodenie od súdnych poplatkov vedľajší účastník náhrada trov konania ochrana osobnosti bezpodielové spoluvlastníctvo manželov
Návštev: 11207521 | Pravidlá používania portálu | Napíšte nám | Tvorba web stránok, www.webcreators.sk | WebHosting, www.hostcreators.sk | Admin

References: čl. 102
 čl. 145
 čl. 147
 § 18
 § 18
 čl. 141
 § 18